[ca] Objectius: 1) Conèixer la prevalença de deshidratació i identificar els seus factors associats; 2) Estimar la ingesta hídrica i descriure els tipus de líquids que es consumeixen i identificar els factors associats; 3) Definir i clarificar les recomanacions d'ingesta hídrica per a les persones grans; 4) Comparar les diferents recomanacions i estàndards amb la ingesta hídrica real. Metodologia: Estudi descriptiu i transversal realitzat a una residència de Lleida. La mostra va ser el total de residents (tots >65 anys). Les dades recollides van ser la deshidratació (color de l'orina i BUN/Cr <21), la ingesta hídrica (registre 24 h., 7 dies) i variables sociodemogràfiques, clíniques, funcionals i mentals. També es va realitzar una revisió crítica per definir i clarificar les recomanacions d'ingesta hídrica per a les persones grans. Resultats: La prevalença de deshidratació va ser del 31,3%. Els factors associats a aquesta van ser tenir els ulls enfonsats, una baixa ingesta hídrica, dependència funcional i deteriorament cognitiu. La mitjana d'ingesta va ser de 1717,3 ml/dia, i els factors associats a la disminució de la mitjana de la ingesta van ser la dependència funcional i la incapacitat per parlar, pel contrari, la presa de diürètics podia fer-la augmentar. Quant a les recomanacions de consums, es recomana la directriu de l'European Society for Clinical Nutrition and Metabolism (ESPEN). En la comparació de la ingesta i les diferents recomanacions i estàndards s'observa que es bevia per sota del recomanat. Conclusions: És important ressaltar la magnitud del problema de la deshidratació, present en un terç dels residents, i sent un dels seus factors associats, la baixa ingesta hídrica. Per altra, manca estandarditzar un mètode únic de recollida de la ingesta de líquids. Per últim, es confirma que els residents no beuen suficient.

[en] Objectives: 1) Know the prevalence of dehydration and identify its associated factors; 2) Estimate water intake and describe the types of fluids consumed and identify associated factors; 3) Define and clarify the recommendations for fluid intake for the elderly; 4) Compare the different recommendations and standards with actual water intake. Methodology: Descriptive and cross-sectional study carried out in a nursing home in Lleida. The sample was the total number of residents (all >65 years). The data collected included dehydration (urine colour and BUN/Cr <21), fluid intake (24-hour, 7-day recording), and sociodemographic, clinical, functional, and mental variables. A critical review was also carried out to define and clarify fluid intake recommendations for older people. Results: The prevalence of dehydration was 31.3%. The factors associated with this were sunken eyes, low fluid intake, functional dependence and cognitive impairment. Mean intake was 1717.3 ml/day, and the factors associated with the decrease in mean intake were functional dependence and the inability to speak. On the contrary, taking diuretics could increase it. Regarding consumption recommendations, the guideline of the European Society for Clinical Nutrition and Metabolism (ESPEN) is recommended. In the comparison of the intake and the different recommendations and standards, it is observed that people drank below what was recommended. Conclusions: It is important to highlight the magnitude of the dehydration problem, present in a third of the residents, one of its associated factors being low water intake. On the other hand, there is a lack of a standardized method to collect fluid intake. Finally, it is confirmed that the residents do not drink enough.